Работа над даследчым праектам пачынаецца з выбару тэмы. Правільна выбраць тэму – значыць напалову забяспечыць яе паспяховае выкананне. Выбар тэмы залежыць ад інтарэсаў вучняў і наяўнага матэрыялу для даследавання. Часам тэма выбіраецца па парадах настаўнікаў ці бацькоў. Бывае, што вучні прапаноўваюць тэмы, якія ім не па сілах. Даволі часта тэмы носяць рэфератыўны характар. Здараецца, што выбраная тэма цікавая, але для даследавання недастаткова матэрыялу. У такім выпадку вучням патрэбна дапамога педагогаў.